

РЕПУБЛИКА СРБИЈА

ОПШТИНА ЋИЋЕВАЦ

ПРЕДСЕДНИК ОПШТИНЕ

БРОЈ: 642-1/23-01

ДАТУМ: 24.05.2023. ГОДИНЕ

На основу члана 24. Закона о јавном информисању и медијима (“Службени гласник РС“, бр. 83/2014, 58/2015 и 12/2016- аутентично тумачење) и члана 19. Правилника о суфинансирању пројеката за остваривање јавног интереса у области јавног информисања (“Службени гласник РС“, бр. 16/2016, 8/2017 и 6/23) и члана 60. Статута општине Ћићевац (“Службени лист општине Ћићевац“, бр. 3/19), Председник општине Ћићевац доноси

**РЕШЕЊЕ**

о именовању Стручне комисије за оцену пројеката поднетих на Јавни конкурс за суфинансирање пројеката којима се остварује јавни интерес у области јавног информисања на територији општине Ћићевац у 2023. години

1. Именује се Стручна комисија за оцену пројеката поднетих на Јавни конкурс за суфинансирање пројеката којима се остварује јавни интерес у области јавног информисања на територији општине Ћићевац у 2023. години, бр: 642-1/23-01 од 09.03.2023. године, који је објављен на веб сајту Општине и у дневном листу Победа, у следећем саставу:

 - Александар М. Станојевић, независни новинар и медијски стручњак

 - Милан Влајић, новинар и водитељ, на предлог Удружења новинара Србије

 - Драган Пејчић, новинар и медијски радник

2. Комисија на првој седници бира председника Комисије.

3. Задатак Комисије је да изврши оцену пројеката поднетих на Конкурс и да да предлог о додели средстава са образложењем у складу са Законом, Правилником и расписаним Конкурсом.

Комисија ће извршити оцену у што краћем року, а најдуже у року од 90 дана од дана закључења конкурса.

4. Чланови Комисије имају право на накнаду за рад у Комисији, у складу са Одлуком о платама, накнадама и другим примањима изабраних, именованих и постављених лица у општини Ћићевац и накнадама одборника и чланова радних тела Општине и Скупштине општине Ћићевац, („Сл.лист општине Ћићевац“ бр.15/13, 17/14 и 17/16).

Чланови Комисије чије је место пребивалишта ван општине Ћићевац, имају право на накнаду у висини цене аутобуске карте.

5. За секретара Комисије одређује се Зорица Стаменковић, службеница Општинске управе Ћићевац.

6. Решење објавити на званичном веб сајту Општине Ћићевац: [www.cicevac.org.rs](http://www.ccicevac.org.rs/)

7. Решење доставити именованим члановима Комисије.

ПРЕДСЕДНИК ОПШТИНЕ ЋИЋЕВАЦ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Мирјана Кркић